turjo4nis/wikipedia-bn-dump-20250701 huggingface dataset:
নরেন্দ্র চন্দ্র ঘোষ

নরেন্দ্র চন্দ্র ঘোষ (১৪ এপ্রিল, ১৯১২ - ৪ আগস্ট ১৯৯৪) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিযুগের বিপ্লবী। বিপ্লবী মৃণাল কান্তি ঘোষ চৌধুরীর সংস্পর্শে যুগান্তর দলে যোগ দেন। বিপ্লবী কর্মকাণ্ডে জড়িত থাকার অপরাধে তিনি বহুবার গ্রেপ্তার হন, কারাবরণ করেন এবং শাস্তি ভোগ করেন। অস্ত্রসহ পলাতক জীবন কাটিয়েছেন বহু বছর।

জন্ম
নরেন্দ্র চন্দ্র ঘোষ ১৯১২ সালে ঠাকুরগাঁওয়ের বালুবাড়িয়া গ্রামে জন্মগ্রহণ করেন। তার পিতার নাম দুর্গাদাস ঘোষ।

বিপ্লবী জীবন
পুলিস ফাইল অনুযায়ী জানা যায় দুর্ধর্ষ বিপ্লবী নরেন্দ্র চন্দ্র ঘোষ ১৯৩৫ সালের ৮ ডিসেম্বর অস্ত্রসহ দিনাজপুরের পতিরামে গ্রেপ্তার হন। বিচারে ভারতীয় দণ্ডবিধির ৪১১, (আইপিসি) অনুসারে ঐ বছরেরই ২৩ ডিসেম্বর তার তিন মাসের কারাবাস হয়। সাজা শেষ হলেও তিনি ছাড়া পাননি। পুনরায় ১৯৩৬ সালের ২৭ জানুয়ারি বেঙ্গল ক্রিমিনাল ল অ্যামেন্ডমেন্ড অ্যাক্ট অনুযায়ী বিচারে তার ৫ বছরের সাজা ঘোষণা হয়। ষড়যন্ত্রকারী ইংরেজরা নানা ফন্দি ফিকির করে মিথ্যা মামলায় জড়িয়ে বিপ্লবী নরেন্দ্র চন্দ্র ঘোষকে বারবার জেলে ঢুকিয়েছে। ১৯৩৫ সালে তার বিরুদ্ধে আনা হল ১২০ বিআইপিসি ধারা, সাথে জুড়ে দেয়া হলো ৩৯৫ ধারাও। ১৯৩৬ সালের ২৩ মার্চ ১০ বছরের সশ্রম কারাদণ্ড দেয়া হল নরেন্দ্র চন্দ্র ঘোষকে।

আন্দামানে নির্বাসন
ইংরেজ শাসকের মহাশত্রু নরেন্দ্র চন্দ্র ঘোষকে পায়ে বেড়ি পরিয়ে আন্দামানে সেলুলার জেলে পাঠানো হয়। আন্দামান সেলুলার জেলের গারদে দিনগুনতে থাকেন তিনি। সেখানে গিয়েও বন্দীদের সুব্যবস্থার দাবিতে সংগঠিত দ্বিতীয় দফার আন্দোলনে অংশ নিয়ে নরেন্দ্র চন্দ্র ঘোষ ১৯৩৭ সালে ৩৭ দিন অনশন করেন। দীর্ঘ পনের বছরের অধিক জেলে কাটানোর পরে তিনি মুক্তি পান।

শেষ জীবন
নরেন্দ্র চন্দ্র ঘোষ ১৯৪৭-এর পর জলপাইগুড়ি জেলায় চলে যান।পরবর্তীতে তিনি পাণ্ডাপাড়ায় বসবাসের জন্য প্লট পান। স্বাধীনতা পরবর্তী সময়ে তিনি সংসার জীবনে প্রবেশ করেন এবং সংসার প্রতিপালনে মনোনিবেশ করেন। তার তিন পুত্র রয়েছে। ১৯৯৪ সালের ৪ আগস্ট তিনি শেষ নিঃশ্বাস ত্যাগ করেন।

তথ্যসূত্র

১৯১২-এ জন্ম
১৯৯৪-এ মৃত্যু
বাংলাদেশী বিপ্লবী
পূর্ব বাংলা থেকে ভারতীয় স্বাধীনতা কর্মী
ভারতের স্বাধীনতা আন্দোলন
যুগান্তর দল
ঠাকুরগাঁও জেলার ব্যক্তি
ভারতীয় স্বাধীনতা আন্দোলন কর্মী
ভারতীয় স্বাধীনতার বিপ্লবী আন্দোলন
ভারতীয় স্বাধীনতা কর্মী
বাঙালি বিপ্লবী
ড্যারেন গঙ্গা

ড্যারেন গঙ্গা (; জন্ম: ১৪ জানুয়ারি, ১৯৭৯) পূর্ব ভারতীয় বংশোদ্ভূত সাবেক ওয়েস্ট ইন্ডিয়ান ক্রিকেটার। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। দলে তিনি মূলতঃ ডানহাতি শীর্ষসারির ব্যাটসম্যান ছিলেন। পাশাপাশি দলের প্রয়োজনে ডানহাতে অফ ব্রেক বোলিং করতেন তিনি।

খেলোয়াড়ী জীবন 
২১ ফেব্রুয়ারি, ১৯৯৭ তারিখে ত্রিনিদাদ ও টোবাগো দলের পক্ষে ১৮ বছর বয়সে তার প্রথম-শ্রেণীর ক্রিকেটে অভিষেক ঘটে। কুইন্স পার্ক ওভালে অনুষ্ঠিত খেলায় প্রতিপক্ষ ছিল গায়ানা দল। বার্বাডোসের বিপক্ষে দলের সঙ্কটময় ৩৩/৩ মুহূর্তে চার নম্বরে ব্যাটিংয়ে নেমে সর্বোচ্চ ১৩৮ রান তোলে ১ উইকেটের নাটকীয় জয় এনে দেন।

আগস্ট, ১৯৯৮ সালে দক্ষিণ আফ্রিকা সফরে ওয়েস্ট ইন্ডিজ দলের সদস্যরূপে অন্তর্ভুক্ত হন। ১৯ বছর বয়সে ত্রিনিদাদ ও টোবাগোর সর্বকনিষ্ঠ খেলোয়াড়রূপে ৩৫ বছরের মধ্যে টেস্ট দলে খেলার সুযোগ পান। গ্রিকুয়াল্যান্ড ওয়েস্টের বিপক্ষে প্রস্তুতিমূলক খেলায় অর্ধ-শতক করলেও বর্ডার এবং দক্ষিণ আফ্রিকার বিপক্ষে ব্যর্থ হন।

টেস্ট ক্রিকেট 
১৯ বছর বয়সে ওয়েস্ট ইন্ডিজ দলের পক্ষে অভিষেক ঘটে। অনিয়মিত অবস্থায় খেলার পর দলের নিয়মিত সদস্য হন। দলের বাইরে থাকাবস্থায় ওয়েস্ট ইন্ডিজ এ দলের অধিনায়কের দায়িত্ব পালন করেন তিনি। দক্ষিণ আফ্রিকা সফরের সিরিজের ৫ম ও চূড়ান্ত টেস্টে ফিলো ওয়ালেসের সাথে ব্যাটিং উদ্বোধনে নেমে আবারো শন পোলকের বিপক্ষে লড়াইয়ে অবতীর্ণ হন। উভয় ইনিংসেই পোলক তাকে যথাক্রমে শূন্য ও ৯ রানে আউট করেন।

২০০৬ সালে ওয়েস্ট ইন্ডিজ প্লেয়ার্স অ্যাসোসিয়েশন কর্তৃক বর্ষসেরা টেস্ট খেলোয়াড় হিসেবে মনোনীত হন। এরফলে প্রথমবারের মতো দলে স্থায়ীভাবে জায়গা করে নেন।

২০০৭ সালে ইংল্যান্ড সফরে নিয়মিত অধিনায়ক রামনরেশ সারওয়ান কাঁধে আঘাত পেলে ওয়েস্ট ইন্ডিজ ক্রিকেট বোর্ড সিরিজের বাকী সময়ের জন্য গঙ্গাকে অধিনায়কের দায়িত্বে রাখে। এরপূর্বে ত্রিনিদাদ টোবাগো ও ওয়েস্ট ইন্ডিজ অনূর্ধ্ব-২৩ দলের অধিনায়কের দায়িত্ব পালন করেছেন তিনি।

ক্রিকেট বিশ্বকাপ 
মার্চ-এপ্রিল, ২০০৭ সালে ক্যারিবীয় দ্বীপপুঞ্জে অনুষ্ঠিত ক্রিকেট বিশ্বকাপে খেলার জন্য তাকে ছাড়াই ওয়েস্ট ইন্ডিজ দলের সদস্যদের তালিকা প্রকাশ করা হয়। বিশ্বকাপের পর মে, ২০০৭ সালে ইংল্যান্ড সফরে তাকে নেয়া হয়। ব্রায়ান লারা'র অবসর গ্রহণ ও নিজ দেশকে ধারাবাহিকভাবে দুইবার ক্যারিব বিয়ার কাপে শিরোপা লাভে সহায়তা করার প্রেক্ষিতে তাকে ওয়েস্ট ইন্ডিজ দলের সহঃ অধিনায়কের মর্যাদা দেয়া হয়।

তথ্যসূত্র

বহিঃসংযোগ 
Cricket Archive
Cricinfo
Howstat

ওয়েস্ট ইন্ডিয়ান ক্রিকেটার
১৯৭৯-এ জন্ম
জীবিত ব্যক্তি
ওয়েস্ট ইন্ডিজের টেস্ট ক্রিকেটার
ওয়েস্ট ইন্ডিজের টেস্ট ক্রিকেট অধিনায়ক
ওয়েস্ট ইন্ডিজের একদিনের আন্তর্জাতিক ক্রিকেটার
ত্রিনিদাদ ও টোবাগোর ক্রিকেটার
ত্রিনিদাদ ও টোবাগো ক্রিকেট দলের অধিনায়ক
ওয়েস্ট ইন্ডিজের টুয়েন্টি২০ আন্তর্জাতিক ক্রিকেটার
ভারতীয় বংশোদ্ভূত ত্রিনিদাদ ও টোবাগোর ব্যক্তি
ভারতীয় বংশোদ্ভূত ক্রীড়াবিদ
মুহাম্মদ আলি শাহ

মুহাম্মদ আলি শাহ (, ) (উর্দু:محمّد علی شاہ) (১৭৭৭ – ৭ মে ১৮৪২)
ছিলেন আওধের তৃতীয় বাদশাহ ১৮৩৭ সালের ৭ জুলাই থেকে ১৮৪২ সালের ৭ মে পর্যন্ত তিনি ক্ষমতায় ছিলেন। তিনি ছিলেন দ্বিতীয় সাদাত আলি খানের পুত্র, গাজিউদ্দিন হায়দার শাহর ভাই এবং নাসিরউদ্দিন হায়দার শাহর চাচা

গ্যালারি

তথ্যসূত্র

টীকা

বহিঃসংযোগ
 Royal line of Nawabs of Oudh
 National Informatics Centre, Lucknow – Rulers of Awadh
 NAWABS OF OUDH & THEIR SECULARISM – Dr. B. S. Saxena 
 HISTORY OF AWADH (Oudh) a princely State of India by Hameed Akhtar Siddiqui

১৭৭৭-এ জন্ম
১৮৪২-এ মৃত্যু
আওধ
ভারতীয় মুসলিম
আওধের নবাব
ভারতীয় শিয়া মুসলিম
নাসিরউদ্দিন হায়দার শাহ

নাসিরউদ্দিন হায়দার শাহ (, ) (৯ সেপ্টেম্বর ১৮০৩ – ৭ জুলাই ১৮৩৭) ছিলেন আওধের দ্বিতীয় বাদশাহ। ১৯ অক্টোবর ১৮২৭ থেকে ৭ জুলাই ১৮৩৭ পর্যন্ত তিনি ক্ষমতায় ছিলেন। নাসিরউদ্দিন ছিলেন গাজিউদ্দিন হায়দার শাহর পুত্র। গাজিউদ্দিনের মৃত্যুর পর নাসিরউদ্দিন ২৫ বছর বয়সে সিংহাসনে বসেন।

তথ্যসূত্র

বহিঃসংযোগ
 Royal line of Nawabs of Oudh
 National Informatics Centre, Lucknow – Rulers of Awadh
 NAWABS OF OUDH & THEIR SECULARISM – Dr. B. S. Saxena
 HISTORY OF AWADH (Oudh) a princely State of India by Hameed Akhtar Siddiqui

১৮০৩-এ জন্ম
১৮৩৭-এ মৃত্যু
উত্তরপ্রদেশের ব্যক্তি
আওধের নবাব
ভারতীয় মুসলিম
লখনউয়ের ব্যক্তি
ভারতীয় শিয়া মুসলিম
ইরানি বংশোদ্ভূত ভারতীয় ব্যক্তি
নিশা দেসাই বিসওয়াল

নিশা দেসাই বিসওয়াল হলেন একজন ইন্দো-আমেরিকান যিনি ইউনাইটেড স্টেটস ডিপার্টমেন্ট অব স্টেটের দক্ষিণ ও মধ্য এশিয়া বিষয়ক সহকারী মার্কিন পররাষ্ট্রমন্ত্রী। তিনি পূর্বে আন্তর্জাতিক উন্নয়ন সংস্থা (ইউএসএআইডি)-এর পক্ষে এশিয়ার সহকারী প্রশাসক ছিলেন। ১৯ই জুলাই ২০১৩ সালে তিনি মার্কিন প্রেসিডেন্ট বারাক ওবামা কর্তৃক যুক্তরাষ্ট্রের দক্ষিণ ও মধ্য এশিয়ার সহকারী পররাষ্ট্রমন্ত্রী পদের জন্য মনোনীত হয়েছিলেন। বিসওয়াল তার পিতামাতার সহিত ভারত থেকে যুক্তরাষ্ট্রে অভিবাসী হন।

তথ্যসূত্র

বহিঃসংযোগ

Nisha Desai Biswal Profile on DC 40 Under 40 International Development Leaders

জীবিত ব্যক্তি
১৯৬৮-এ জন্ম
আমেরিকান নারী কুটনৈতিক
এশীয়-আমেরিকান কুটনৈতিক
ভার্জিনিয়ার বিশ্ববিদ্যালয়ের প্রাক্তন শিক্ষার্থী
প্রবাসী ভারতীয় সম্মান প্রাপক

ভারতীয় বংশোদ্ভূত মার্কিন রাজনীতিবিদ
মার্কিন নারী কূটনীতিবিদ
মার্কিন কূটনীতিবিদ
ভার্জিনিয়া বিশ্ববিদ্যালয়ের প্রাক্তন শিক্ষার্থী
২১শ শতাব্দীর মার্কিন নারী
গুজরাতি বংশোদ্ভূত মার্কিন ব্যক্তি
গাজিউদ্দিন হায়দার শাহ

গাজিউদ্দিন হায়দার শাহ ( উর্দু:) (১৭৬৯ – ১৯ অক্টোবর ১৮২৭) 
ছিলেন আওধের শেষ নবাব উজির এবং প্রধম বাদশাহ। তিনি ১১ জুলাই ১৮১৪ থেকে ১৯ অক্টোবর ১৮১৮ সাল পর্যন্ত নবাব এবং ১৯ অক্টোবর ১৮১৮ থেকে ১৯ অক্টোবর ১৮২৭ পর্যন্ত বাদশাহ ছিলেন

জীবন

গাজিউদ্দিন ছিলেন নবাব দ্বিতীয় সাদাত আলি খানের তৃতীয় পুত্র। পিতার মৃত্যুর পর ১৮১৪ সালের ১১ জুলাই তিনি নবাব উজির হন। ১৮১৮ সালে ফোরট উইলিয়াম প্রেসিডেন্সির গভর্নর ওয়ারেন হেস্টিংসের প্রভাবে তিনি নিজেকে পাদশাহ-ই-আওধ ঘোষণা করেন। ১৮২৭ সালে লখনৌয়ের ফারহাত বখশ প্রাসাদে তিনি মৃত্যুবরণ করেন। এরপর তার পুত্র নাসিরউদ্দিন হায়দার শাহ সিংহাসনে বসেন।

শিল্পসংস্কৃতির পৃষ্ঠপোষক

গাজিউদ্দিন লখনৌয়ের বেশ কিছু স্থাপনা গড়ে তুলেছেন। তিনি ছতর মঞ্জিল নির্মাণ করেছেন। মোতি মহলে তিনি মুবারাক মঞ্জিল ও শাহ মঞ্জিল যুক্ত করেছেন। এছাড়াও তিনি তার বাবা সাদাত আলি খান ও মা মুশির জাদি বেগমের মাজার নির্মাণ করেছেন। নিজের ইউরোপীয় স্ত্রীর জন্য তিনি ইউরোপীয় শৈলীতে ভিলায়েত বাগ নির্মাণ করেছিলেন। তার নিজের মাজার শাহ নাজাফ ইমামবাড়া স্থাপনাটি ইরাকের নাজাফে অবস্থিত চতুর্থ খলিফা আলির মাজারের আদলে নির্মিত হয়েছে। তার তিন স্ত্রী সরফরাজ মহল, মুবারাক মহল ও মমতাজ মহলকেও এখানে দাফন করা হয়।

গাজিউদ্দিন ব্রিটিশ শিল্পী রবার্ট হোমকে দরবারের শিল্পী হিসেবে নিয়োগ দেন। ১৮২৮ সালে তার অবসরের পর আরেকজন ব্রিটিশ জর্জ ডানকান বিচে দরবারের শিল্পী হিসেবে নিয়োগ পান। ১৮১৫ সাল রাজা রতন সিং তার দরবারে যোগ দেন। গাজিউদ্দিনের প্রচেষ্টায় ১৮২১ সালে লখনৌয়ে রাজকীয় লিথো প্রিন্টিংপ্রেস স্থাপিত হয়। একই বছর এই প্রেস থেকে হাফত কুলজুম নামে দুইখন্ডের ফারসি অভিধান ও ব্যাকরণ প্রকাশিত হয়।

মুদ্রা
নিজেকে বাদশাহ ঘোষণার পর মুঘল সম্রাট দ্বিতীয় শাহ আলমের পরিবর্তে তিনি নিজের নামে মুদ্রা চালু করেন।

গ্যালারি

তথ্যসূত্র

বহিঃসংযোগ
 Royal line of Nawabs of Oudh
 National Informatics Centre, Lucknow – Rulers of Awadh
 NAWABS OF OUDH & THEIR SECULARISM – Dr. B. S. Saxena
 HISTORY OF AWADH (Oudh) a princely State of India by Hameed Akhtar Siddiqui

১৭৬৯-এ জন্ম
১৮২৭-এ মৃত্যু
ভারতীয় মুসলিম
আওধের নবাব
উত্তরপ্রদেশের ব্যক্তি
উত্তরপ্রদেশের ইতিহাস
ভারতীয় শিয়া মুসলিম
আমজাদ আলি শাহ

আমজাদ আলি শাহ (, ) (১৮০১ – ১৩ ফেব্রুয়ারি ১৮৪৭) ছিলেন আওধের চতুর্থ বাদশাহ। ৭ মে ১৮৪২ থেকে ১৩ ফেব্রুয়ারি ১৮৪৭ পর্যন্ত তিনি ক্ষমতায় ছিলেন।

তথ্যসূত্র

বহিঃসংযোগ 
 Royal line of Nawabs of Oudh
 National Informatics Centre, Lucknow – Rulers of Awadh
 NAWABS OF OUDH & THEIR SECULARISM – Dr. B. S. Saxena 
 HISTORY OF AWADH (Oudh) a princely State of India by Hameed Akhtar Siddiqui
 Historic Lucknow By Sidney Hay, Enver Ahmed 

১৮০১-এ জন্ম
১৮৪৭-এ মৃত্যু
ভারতীয় রাজশাসক
আওধের নবাব
ভারতীয় মুসলিম
ভারতীয় শিয়া মুসলিম
ভারতীয় রাজপদ
ওয়াজির আলি খান

ওয়াজির আলি খান (, )(১৯ এপ্রিল ১৭৮০ – ১৫ মে ১৮১৭) ছিলেন আওধের চতুর্থ নবাব উজির ২১ সেপ্টেম্বর ১৭৯৭ থেকে ২১ জানুয়ারি ১৭৯৮ পর্যন্ত তিনি ক্ষমতায় ছিলেন।

জীবন 
ওয়াজির আলি খান ছিলেন নবাব আসাফউদ্দৌলার পালকপুত্র।
আসাফউদ্দৌলার কোনো পুত্র ছিল না।

আসাফউদ্দৌলার মৃত্যুর পর ১৭৯৭ সালের সেপ্টেম্বরে ওয়াজির আলি খান সিংহাসনে বসেন। ব্রিটিশরা তাকে সমর্থন দিয়েছিল। তবে চার মাস পরে ব্রিটিশরা তাকে অবিশ্বস্ত বলে অভিযোগ করে। স্যার জন শোরকে এসময় ১২ ব্যাটেলিয়নসহ প্রেরণ করা হয় এবং ওয়াজির আলি খানের স্থলে তার চাচা দ্বিতীয় সাদাত আলি খানকে ক্ষমতায় বসানো হয়।

সাহিত্য 
 Baillie, Laureen (Hrsg.): Indian Biographical Archiv; München, , Fiche 492
 Davis, John Francis (1795–1890); Vizier Ali Khan; or, The massacre of Benares: a chapter in British Indian history .. (1871) (Orig. 1844) 
 Higginbotham, J. J.; Men Whom India has Known. 1874
 Ray, Aniruddha; Revolt of Vizir Ali of Oudh at Benares in 1799; in: Proceedings of the Indian History Congress, 49th Session, Karnatak University, Dharwad, 1988: S 331–338
 Kartoos by Habib Tanvir

টীকা

তথ্যসূত্র

বহিঃসংযোগ 
 Royal line of Nawabs of Oudh
 National Informatics Centre, Lucknow – Rulers of Awadh
 NAWABS OF OUDH & THEIR SECULARISM – Dr. B. S. Saxena
 HISTORY OF AWADH (Oudh) a princely State of India by Hameed Akhtar Siddiqui

১৭৮০-এ জন্ম
১৮১৭-এ মৃত্যু
লখনউয়ের ব্যক্তি
আওধের নবাব
ভারতীয় মুসলিম
ভারতীয় শিয়া মুসলিম
মুঘল সাম্রাজ্যের ব্যক্তি
পল্লবী সুভাষ

পল্লবী সুভাষ () একজন ভারতীয় চলচ্চিত্র এবং ধারাবাহিক নাটকের অভিনেত্রী। তিনি একজন মহারাষ্ট্রীয় মডেল যিনি অভিনেত্রীতে পরিণত হন, সুভাষ এরি মধ্যে এক ডজন মারাঠি ছায়াছবি, টিভি ধারাবাহিকে, বিজ্ঞাপন এবং নাটক করেছেন। তিনি পৌরাণিক সিরিজের মহাভারতে  রুক্মিণী চরিত্রে এবং করম আপনা আপ্নাতে গৌরি চরিত্র ফুটিয়ে তোলার জন্য জনপ্রিয় হয়ে উঠেন।
বর্তমানে তিনি ঐতিহাসিক ধারাবাহিক সিরিজ চক্রবর্তী অশোক সম্রাটে রাণী ধর্মার ভূমিকায় কাজ করছেন।

কর্মজীবন
বি.কম পড়াশোনা শেষ করে পল্লবী সুভাষ একটি নাটকের জন্য অডিশন দিয়েছিল এবং এর  মাধ্যমে শিল্পে তার যাত্রা শুরু হয়েছিল।

তিনি চলচ্চিত্রে আত্মপ্রকাশ করেছিলেন কুনকু হালা ভারি তে  অভিনয় করে।  ছবিটিতে তার  অভিনয়ের জন্য তিনি জি গৌরব পুরস্কারে সেরা অভিনেত্রী বিভাগে মনোনীত হয়েছিলেন। এরপরে তিনি অন্যান্য মারাঠি ভাষার পাশাপাশি অন্যান্য ভাষার ছবি যেমন আইলা রে,আশা মে তাশি তু, প্রেমসূত্র,দাভা  দাভা  খুন খুন তে ও কাজ করেছেন।

ব্যক্তিগত জীবন
সুভাষ মারাঠি অভিনেতা অনিকেত ভিসওয়াস রাওয়ের সাথে আট বছর ধরে প্রেম করেন, কিন্তু জোড়াটি ২০১৪ সালে আলাদা হয়ে যায়।

টেলিভিশন

চলচ্চিত্র তালিকাসমূহ

তথ্যসূত্র

বহিঃসংযোগ
 
 
 

ভারতীয় অভিনেত্রী
মারাঠি চলচ্চিত্র অভিনেত্রী
জীবিত ব্যক্তি
১৯৮৩-এ জন্ম
ভারতীয় টেলিভিশন অভিনেত্রী
মারাঠি ব্যক্তি
ভারতীয় টেলিভিশন উপস্থাপিকা
২১শ শতাব্দীর ভারতীয় অভিনেত্রী
কন্নড় চলচ্চিত্র অভিনেত্রী
হিন্দি টেলিভিশন অভিনেত্রী
১৯৮৪-এ জন্ম
ভারতীয় চলচ্চিত্র অভিনেত্রী
মুম্বইয়ের অভিনেত্রী
তেলুগু চলচ্চিত্র অভিনেত্রী
ভারতীয় ধারাবাহিক নাটকের অভিনেত্রী
ভারতীয় টেলিভিশন উপস্থাপক
মারাঠি টেলিভিশন অভিনেত্রী
অলিম্পিকে ক্রোয়েশিয়া

ক্রোয়েশিয়া স্বাধীন দেশ হিসাবে প্রথম অলিম্পিক গেমসে অংশগ্রহণ করে ১৯৯২ সালে এবং তারপর থেকে প্রতিটি গ্রীষ্মকালীন ও শীতকালীন গেমসে অংশগ্রহণ করে আসছে।

ক্রোয়েশিয়ার জাতীয় অলিম্পিক কমিটি ক্রোয়েশীয় অলিম্পিক কমিটি ১৯৯১ সালে গঠিত হলেও আন্তর্জাতিক অলিম্পিক কমিটির স্বীকৃতি পায় ১৯৯৩ সালে।

পদক তালিকা

গ্রীষ্মকালীন গেমস অনুযায়ী পদক

শীতকালীন গেমস অনুযায়ী পদক

গ্রীষ্মকালীন গেমস ক্রীড়া অনুযায়ী পদক

শীতকালীন ক্রীড়া অনুযায়ী পদক

আরও দেখুন 
 অলিম্পিকে ক্রোয়েশীয় পতাকাবাহীদের তালিকা
 প্যারালিম্পিকে ক্রোয়েশিয়া
 অলিম্পিকে যুগোস্লাভিয়া

বহিঃসংযোগ 
 
 
 
 
 Sportnet (Croatian) Bernard Jurišić: Tuđe nećemo - svoje ne damo (medals of Yugoslavia won by Croatian sportsmen), April 1, 2008, accessed September 30, 2010
বেগম হজরত মহল

বেগম হজরত মহল (; আনুমানিক ১৮২০ - ৭ এপ্রিল ১৮৭৯) ছিলেন আওধের বেগম এবং ওয়াজেদ আলি শাহর স্ত্রী। ওয়াজেদ আলি শাহ কলকাতায় নির্বাসিত হওয়ার পর তিনি আওধের রাষ্ট্রীয় দায়িত্ব নেন। সিপাহী বিদ্রোহের সময় তিনি ইস্ট ইন্ডিয়া কোম্পানির বিরুদ্ধে বিদ্রোহ করেছিলেন। তবে শেষ পর্যন্ত তিনি পরাজিত হন। তিনি নেপালে আশ্রয় নেন। ১৮৭৯ সালে কাঠমান্ডুতে তার মৃত্যু হয়।

স্মৃতি

বেগম হজরত মহলের কবর কাঠমান্ডুর কেন্দ্রে জামে মসজিদের নিকটে অবস্থিত। কবরটি বিখ্যাত দারবার মার্গ থেকে কাছেই অবস্থিত। জামে মসজিদ কমিটি এর তদারক করে থাকে। ১৯৬২ সালের ১৫ আগস্ট লখনৌয়ের হজরতগঞ্জের পুরনো ভিক্টোরিয়া পার্কে তাকে সম্মান জানানো হয়। ১৯৮৪ সালের ১০ মে ভারত সরকার তার সম্মানে ডাকটিকেট প্রকাশ করে।

তথ্যসূত্র

বহিঃসংযোগ
  Begum Hazrat Mahal Biography 
  1857 – India's Struggle for Freedom – Begum Hazrat Mahal
 People took charge in Awadh
 LUCKNOW IN 1857–58: THE EPIC SIEGE
 The 1857 Uprising in the History of Freedom Struggle
 Miserable condition of the grave of a warrior lady

১৮২০-এ জন্ম
১৮৭৯-এ জন্ম
ভারতীয় মুসলিম
সিপাহী বিদ্রোহের বিপ্লবী
লখনৌয়ের ব্যক্তিত্ব
ভারতীয় নারী স্বাধীনতা কর্মী
আওধের ইতিহাস
১৮৫৭-এর সিপাহী বিদ্রোহ
ভারতীয় গণিকা
১৮৭৯-এ মৃত্যু
যুদ্ধে ভারতীয় নারী
ভারতীয় রানী সহধর্মিণী
১৯শ শতাব্দীর ভারতীয় নারী
উত্তরপ্রদেশের নারী
১৯শ শতাব্দীর ভারতীয় মুসলিম
ভারতীয় ক্রীতদাস
উত্তরপ্রদেশের ভারতীয় স্বাধীনতা কর্মী
নাসিরউদ্দিন মাহমুদ

নাসিরউদ্দিন মাহমুদ (শাসনকাল: ১২৪৬–১২৬৬) ছিলেন দিল্লির মামলুক সালতানাতের ৮ম সুলতান। তিনি নাসিরউদ্দিন মাহমুদের পুত্র ও সুলতান ইলতুতমিশের পৌত্র ছিলেন। ইলতুতমিশ তাকে তার বাবার নাম প্রদান করেছিলেন। আলাউদ্দিন মাসুদ ক্ষমতাচ্যুত হওয়ার পর তিনি মসনদে বসেন।

মাহমুদ ধার্মিক হিসেবে পরিচিত ছিলেন। নামাজ এবং কুরআন লিপিবদ্ধকরণে তিনি অনেক সময় ব্যয় করতেন। তার শ্বশুর গিয়াসউদ্দিন বলবন মূলত শাসনকাজ তদারক করতেন।

১২৬৬ সালে মাহমুদ নিঃসন্তান অবস্থায় মৃত্যুবরণ করার পর বলবন মসনদে বসেন।

প্রারম্ভিক জীবন 
নাসিরুদ্দিন মাহমুদ ইলতুতমিশ পুত্র ছিলেন। ফিরিশতা ভুলবশত তাকে ইলতুতমিশ-এর কনিষ্ঠ পুত্র বলে উল্লেখ করেন। কিন্তু ইলতুতমিশ-এর কনিষ্ঠ পুত্র ছিলেন কুতুবউদ্দিন, যিনি শাহ তুর্কান দ্বারা অন্ধ ও নিহত হন। মাহমুদের মা মালিকা-ই-জাহান জালাল-উদ-দুনিয়া ওয়া উদ-দীন উপাধি ধারণ করেন, কিন্তু তার প্রকৃত নাম জানা যায়নি। সে সম্ভবত ইলতুতমিশ এর একজন সঙ্গী ছিল। তিনি দিল্লির কাসর-বাগ (গার্ডেন ক্যাসেল) ৬২৬ হিজরী (১২২৯ খ্রিস্টাব্দে) জন্মগ্রহণ করেন, ইলতুতমিশ-এর জ্যেষ্ঠ পুত্র এবং উত্তরাধিকারী নাসিরুদ্দিন মাহমুদ শাহের অকাল মৃত্যুর পর, যিনি ইলতুতমিশ এর শাসনামলে বাংলা ও ওধ শাসন করেন। ইলতুতমিশ, তার প্রিয় পুত্রের আকস্মিক মৃত্যুতে অত্যন্ত ক্ষুব্ধ হন। শিশু মাহমুদ, তার মায়ের সাথে নিকটবর্তী শহর লুনির প্রাসাদে পাঠানো হয়। তিনি লালন-পালন করেন এবং সেখানে তার শিক্ষা গ্রহণ করেন। ১০ মে, ১২৪২ তারিখে সুলতান মুইজ উদ্দিন বাহরামকে ক্ষমতাচ্যুত করা হয় এবং আমির ও মালিকরা তাঁর কাছ থেকে দিল্লি দখল করে নেন। মাহমুদ তার ভাই জালাল-উদ-দীন মাসুদ শাহ ও ভাগ্নে আলা উদ্দিন মাসুদকে ফিরোজি প্রাসাদে নিয়ে আসেন, আমিরদের দ্বারা সাদা প্রাসাদের কারাগার থেকে রাজকীয় বাসভবন এবং আলা উদ্দিন মাসুদকে সুলতান হিসেবে মনোনীত করা হয়। ১২৪৩ সালের সেপ্টেম্বর মাস পর্যন্ত উভয় ভাই কারাগারে বন্দী ছিলেন, যখন মাসুদ তাদের মুক্তির আদেশ দেন এবং মাহমুদকে ভারাইজ শহর এবং এর নির্ভরশীলতা প্রদান করেন। মাহমুদ দিল্লি ছেড়ে মায়ের সাথে তার ফিফের কাছে গেলেন। তিনি ঐ অঞ্চল এবং সংলগ্ন পর্বতমালায় বিদ্রোহীদের বিরুদ্ধে অভিযান পরিচালনা করেন।

ব্যক্তিজীবন 
নাসিরউদ্দিন মাহমুদ সহজসরল জীবন যাপন করতেন। নিজের হাতে কুরআন বিক্রি করে তিনি ব্যক্তিগত খরচের ব্যস্থা করতেন। তার কোনো চাকর ছিল না এবং তার স্ত্রী পরিবারের জন্য খাবার রান্না করতেন।

আরও দেখুন
মামলুক সালতানাত

তথ্যসূত্র

বহিঃসংযোগ
India Through the Ages 
The Slave Dynasty

দিল্লির মামলুক সুলতান
১২৬৬-এ মৃত্যু
ভারতীয় সুন্নি মুসলিম
গিয়াসউদ্দিন বলবন

গিয়াসউদ্দিন বলবন (reigned: 1266–86) () ছিলেন দিল্লির ৯ম মামলুক সুলতান। তিনি প্রথমে নাসিরউদ্দিন মাহমুদের উজির ছিলেন। নাসিরউদ্দিন নিঃসন্তান অবস্থায় মারা যাওয়ার পর বলবন মসনদে বসেন।

বলবন ১২৬৬ থেকে ১২৮৬ সালে মৃত্যুর পূর্ব পর্যন্ত শাসন করেছেন। তার জ্যেষ্ঠ পুত্র মুহাম্মদ খান মঙ্গোলদের বিরুদ্ধে যুদ্ধে নিহত হয়েছিলেন। আরেকপুত্র নাসিরউদ্দিন বুগরা খান বাংলার শাসক হিসেবে থাকা পছন্দ করতেন। তাই বলবন তার পৌত্র কায়খসরুকে উত্তরাধিকারী মনোনীত করেন। তবে তার মৃত্যুর পর অভিজাত ব্যক্তিরা কায়কোবাদকে সুলতান মনোনীত করে।

তাঁর পূর্বনাম ছিল বাহাউদ্দিন। তিনি তুর্কি ইলবেরি বংশের ছিলেন। শৈশবে তিনি মোঙ্গলদের হাতে বন্দি হন। পরে মোঙ্গলদের কাছ থেকে জামালউদ্দিন ক্রয় করে ইলতুৎমিস-এর কাছে বিক্রয় করেন। অল্পদিনেই তিনি যুদ্ধ এবং রাজনীতিতে বিশেষ পারদর্শী হয়ে উঠেন। এই সূত্রে তিনি ইলতুৎমিস-এর চল্লিশজন ক্রীতদাসের দলের অন্যতম সদস্যে পরিণত হন। সুলতানা রাজিয়া (১২৩৬-৪০খ্রিষ্টাব্দ)-র শাসনামলে তিনি আমির-ই-শিকার' পদ লাভ করেন। কিন্তু রাজিয়ার পতনের সময় তিনি তুর্কি আমিরদের পক্ষালম্বন করেছিলেন। এই কারণে বাহরাম শাহ্ (১২৪০-৪২ খ্রিষ্টাব্দ) ক্ষমতা লাভের পর, তাঁকে পাঞ্জাবের অন্তর্গত গুরগাঁ জেলার জায়গির দান করেছিলেন।

১২৪২ খ্রিষ্টাব্দে আমিররা বাহরাম শাহ্কে অপসারিত করে, ইলতুৎমিস-এর অপর পুত্র  আলাউদ্দিন মাসুদ শাহকে  সিংহাসনে বসান। গিয়াসউদ্দিন বিষয়টি সহজভাবে নেন নি। তিনি ইলতুৎমিস-এর অপর পুত্র নাসিরউদ্দিন মাহমুদ-এর সাথে ষড়যন্ত্র করে, ১২৪৪ খ্রিষ্টাব্দে মাসুদ শাহকে ক্ষমতাচ্যুত করেন এবং নাসিরুদ্দিন মাহমুদকে দিল্লীর সিংহাসনে বসান।

তথ্যসূত্র
2. A Short History of Muslim rule in India, Page-67

3. ইসলামের ইতিহাস ও সংস্কৃতি ২য় পত্র, ড. মোহাম্মদ গোলাম কিবরিয়া। পৃষ্ঠা ৬৭-৭৪।

দিল্লির মামলুক সুলতান
১২৮৭-এ মৃত্যু
ভারতীয় সুন্নি মুসলিম
ভারতীয় মুসলিম
১৩শ-শতাব্দীর ভারতীয় ব্যক্তি
১৩শ-শতাব্দীর এশীয় সম্রাট
১৩শ শতাব্দীতে জন্ম
১৩শ শতাব্দীর ভারতীয় রাজশাসক
মুইজউদ্দিন কায়কোবাদ

মুইজউদ্দিন কায়কোবাদ (শাসনকাল ১২৮৭ – ১৪ অক্টোবর ১২৯০) ছিলেন দিল্লির ১০ম মামলুক সুলতান। তিনি ছিলেন বাংলার সুলতান বুগরা খানের পুত্র।

পুত্র মুহাম্মদের মৃত্যুর পর গিয়াসউদ্দিন বলবন তার কনিষ্ঠ পুত্র নাসিরুদ্দিন বুগরা খানকে উত্তরাধিকারী মনোনীত করতে চেয়েছিলেন। কিন্তু বুগরা খান বাংলার গভর্নর হিসেবে থাকা শ্রেয় বিবেচনা করেছিলেন। তাই বলবন তার পৌত্র ও মুহাম্মদের পুত্র কায়খসরুকে উত্তরাধিকারী মনোনীত করেন। তবে বলবনের মৃত্যুর পর অভিজাতরা বুগরা খানের পুত্র কায়কোবাদকে মসনদে বসায়।

আরও দেখুন
মামলুক সালতানাত

বহিঃসংযোগ
India Through the Ages 
The Slave Dynasty
Coin database of Mu'izz ud-Din Qaiqabad

তথ্যসূত্র

দিল্লির মামলুক সুলতান
১২৯০-এ মৃত্যু
ভারতীয় মুসলিম
ভারতীয় সুন্নি মুসলিম
জন্মের সাল অজানা
১৩শ শতাব্দীর ভারতীয় রাজশাসক
শামসউদ্দিন কায়ুমারস

কায়ুমারস (শাসনকাল: ১২৮৬–১৩ জুন ১২৯০) ছিলেন দিল্লির শেষ মামলুক সুলতান।

আরও দেখুন
মামলুক সালতানাত (দিল্লি)

তথ্যসূত্র

বহিঃসংযোগ
India Through the Ages 
The Slave Dynasty
The Khilji Revolution

১২৯০-এ মৃত্যু
দিল্লির মামলুক সুলতান
ভারতীয় সুন্নি মুসলিম
ভারতীয় মুসলিম
১৩শ শতাব্দীর ভারতীয় ব্যক্তিত্ব
১৩শ শতাব্দীর এশীয় সম্রাট

১৩শ শতাব্দীর ভারতীয় রাজশাসক
শ্রেষ্ঠ পার্শ্ব অভিনেত্রী বিভাগে জাতীয় চলচ্চিত্র পুরস্কার (বাংলাদেশ)

শ্রেষ্ঠ পার্শ্ব অভিনেত্রী বিভাগে বাংলাদেশ জাতীয় চলচ্চিত্র পুরস্কার বাংলাদেশের চলচ্চিত্রের পার্শ্বচরিত্রে অভিনেত্রীদের জন্য সর্বাপেক্ষা সম্মানীয় চলচ্চিত্র পুরস্কার; যা জাতীয় চলচ্চিত্র পুরস্কারের অংশ হিসাবে ১৯৭৫ সাল থেকে প্রতি বছর দেওয়া হয়। আনোয়ারা সর্বাধিক সাতবার এই পুরস্কার লাভ করেন। রওশন জামিল, মেহবুবা মাহনূর চাঁদনী, চম্পা, নিপুণ আক্তার, ও ববিতা দুইবার করে এই পুরস্কার লাভ করেন। শাবানা ১৯৭৭ সালের জননী চলচ্চিত্রের জন্য এই পুরস্কার পেলেও তিনি তা প্রত্যাখান করেন।

বিজয়ী অভিনেত্রী

১৯৭০-এর দশক

১৯৮০-এর দশক

১৯৯০-এর দশক

২০০০-এর দশক

২০১০-এর দশক

* পুরস্কার প্রত্যাখ্যান করেছেন।

পুরস্কারের পরিসংখ্যান

একাধিকবার বিজয়ী

আরও দেখুন
 বাংলাদেশ জাতীয় চলচ্চিত্র পুরস্কার শ্রেষ্ঠ অভিনেত্রী
 শ্রেষ্ঠ চলচ্চিত্র অভিনেত্রীর জন্য মেরিল-প্রথম আলো সমালোচক পুরস্কার

তথ্যসূত্র

বহিঃসংযোগ

জাতীয় চলচ্চিত্র পুরস্কার (বাংলাদেশ)
সেরা পার্শ্ব অভিনেত্রী বিভাগে চলচ্চিত্র পুরস্কার
প্রতি বৎসর হালনাগাদ করা দরকার এমন নিবন্ধ
শ্রেষ্ঠ পার্শ্ব অভিনেত্রী বিভাগে জাতীয় চলচ্চিত্র পুরস্কার (বাংলাদেশ) বিজয়ী
চারচালা

চারচালা হল বাংলার মন্দির স্থাপত্যের একটি শৈলী। এই ধরনের মন্দিরে চারটি ত্রিকোণাকৃতি কর্তিত অংশ দ্বারা নির্মিত একটি বাঁকানো ছাদ দেখা যায়।

আরও দেখুন
 দোচালা
 জোড়বাংলা 
 আটচালা

তথ্যসূত্র

বাংলার মন্দির স্থাপত্য
হিন্দু মন্দির
বঙ্কিম সর্দার কলেজ

বঙ্কিম সর্দার কলেজ হল ভারতের পশ্চিমবঙ্গ রাজ্যের দক্ষিণ চব্বিশ পরগণা জেলায় ট্যাংরাখালিতে অবস্থিত একটি স্নাতক কলেজ। এটি ১৯৫৫ সালে প্রতিষ্ঠিত হয়। এই কলেজটি কলকাতা বিশ্ববিদ্যালয় কর্তৃক অনুমোদিত। কলেজটি ক্যানিং মহকুমায় অবস্থিত।

পঠনপাঠন 
বঙ্কিম সর্দার কলেজের বিভাগগুলি হলঃ
বিজ্ঞান বিভাগঃ গণিত, উদ্ভিদবিদ্যা, প্রাণিবিদ্যা, পদার্থবিদ্যা ও রসায়ন।
কলা ও বাণিজ্য বিভাগঃ বাংলা, ইংরেজি, ইতিহাস, সংস্কৃত, রাষ্ট্রবিজ্ঞান, দর্শন, অর্থনীতি, শিক্ষা ও শারীরশিক্ষা।

এই কলেজটি বিশ্ববিদ্যালয় মঞ্জুরি কমিশন কর্তৃক স্বীকৃত।

তথ্যসূত্র

বহিঃসংযোগ
Bankim Sardar College 
Bankim Sardar College Admission Online 

কলকাতা বিশ্ববিদ্যালয় কর্তৃক অনুমোদিত শিক্ষাপ্রতিষ্ঠান
দক্ষিণ চব্বিশ পরগনা জেলার বিশ্ববিদ্যালয় ও কলেজ
ভারতের মহাবিদ্যালয়
১৯৫৫-এ প্রতিষ্ঠিত শিক্ষাপ্রতিষ্ঠান
১৯৫৫-এ পশ্চিমবঙ্গে প্রতিষ্ঠিত
কলকাতা বিশ্ববিদ্যালয়ের অধিভুক্ত
নেতাজি সুভাষ মুক্ত বিশ্ববিদ্যালয়ের শিক্ষা কেন্দ্র
রিয়াজউদ্দীন বাজার

রিয়াজউদ্দীন বাজার চট্টগ্রাম শহরের একটি ঐতিহাসিক বাজার। এটি চট্টগ্রাম রেলওয়ে স্টেশনের নিকট অবস্থিত।

ইতিহাস
চট্টগ্রাম নোয়াখালী অঞ্চলের প্রথম গ্র্যাজুয়েট শেখ রিয়াজউদ্দিন আহমদ সিদ্দিকীর নামে এই বাজারের নামকরণ হয়। চট্টগ্রাম রেলওয়ে স্টেশনের নিকট জঙ্গলাকীর্ণ বিশাল অঞ্চল তিনি কম দামে কিনে নেন এবং এই বাজারটি প্রতিষ্ঠা করেন।

বিবরণ
রিয়াজউদ্দীন বাজার, চট্টগ্রাম শহরের অন্যতম ব্যস্ততম একটি বাজার। এখানে সবধরনের জিনিসপত্রই পাওয়া যায়। এখানে রয়েছে দুই শতাধিক মার্কেটে ১০ হাজারেরও বেশি দোকান। উত্তরে এনায়েতবাজার, দক্ষিণে স্টেশন রোড, পূর্বে জুবিলী রোড এবং পশ্চিমে বিআরটিসি বাস স্ট্যান্ড-এর বিশাল এলাকা নিয়েই রিয়াজউদ্দীন বাজার। এখানে আসল হতে নকল সকল রকমের  প্রন্য পাওয়া যায়

তথ্যসূত্র 

চট্টগ্রামের অর্থনীতি
মাহালী

মাহালী ভারতের ঝাড়খণ্ড, ওড়িশা এবং পশ্চিমবঙ্গ রাজ্যের একটি সম্প্রদায়। ঝুড়ি তৈরি তাদের প্রধান পেশা। তারা মাহলি ভাষায় কথা বলে, যা মুন্ডা গোষ্ঠীর অন্তর্গত এবং তাদের অনেকেই ওড়িয়া, সাঁওতালি, বাংলা এবং হিন্দিও জানে। তারা তফসিলি উপজাতির তালিকায় অন্তর্ভুক্ত।

উৎপত্তি 
তারা জাত যারা পালকি বহনকারী এবং বাঁশ শ্রমিক হিসাবে কাজ করে। এরা পাঁচটি অন্তঃবিবাহিত মহকুমায় বিভক্ত: বনসফর মাহলি, পাহাড় মাহলি, সুলুনখি, তাঁতি এবং মাহলি মুন্ডা। তাদের কয়েকটি সেপ্ট হল বারোয়ার (বনায়ন), ভুকতুয়ার, ডুমরিয়ার (বুনো ডুমুর), গুন্ডলি (এক ধরনের শস্য), ইন্দুয়ার (ঈল), কান্তিয়ার, কাসরিয়ার, কাঠেরগাছ (কাঁঠাল গাছ), কেন্দ্রিয়ার, কেরকেট্টা (একটি পাখি), মাহুকাল (একটি পাখি), লাউন্ড, তির্কি, তুর্কি। তাদের চার সেপ্ট হাঁসদা, হেমরন, মুরমু, সরেনও সাঁওতাল উপজাতিতে পাওয়া যায়।

সংস্কৃতি 
তাদের ঐতিহ্যবাহী পেশা ছিল বাঁশ দিয়ে গৃহস্থালির জিনিসপত্র তৈরি করা। তারা মন্দার, ঢোল, নাগরা ইত্যাদি বাদ্যযন্ত্রও তৈরি করছিল। তাদের দেবতা হলেন সূর্য (সৌর দেবতা)। অন্যান্য দেবতা হলেন বার পাহাড়ি (পর্বত দেবতা) এবং মনসা দেবী । তাদের উৎসব হল বাংরি, হরিয়ারি এবং নওয়াখানি ইত্যাদি।

সরকারী শ্রেণীবিভাগ 
ঝাড়খণ্ড সরকার তাদের তফসিলি উপজাতি হিসেবে তালিকাভুক্ত করেছে।

তথ্যসূত্র

বাংলাদেশের জাতিগোষ্ঠী
ভারতের জাতিগোষ্ঠী
ভারতের তফসিলি জনজাতি
পশ্চিমবঙ্গের সামাজিক গোষ্ঠী
ওড়িশার তফসিলি উপজাতি
শ্রেষ্ঠ গীতিকার বিভাগে জাতীয় চলচ্চিত্র পুরস্কার (বাংলাদেশ)

শ্রেষ্ঠ গীতিকারের জন্য জাতীয় চলচ্চিত্র পুরস্কার বাংলাদেশের গীতিকারদের জন্য সর্বাপেক্ষা সম্মানীয় চলচ্চিত্র পুরস্কার; যা জাতীয় চলচ্চিত্র পুরস্কারের অংশ হিসাবে ১৯৭৯ সাল থেকে দেওয়া হয়। প্রথমবারের মত এই পুরস্কার অর্জন করেন আমজাদ হোসেন গোলাপী এখন ট্রেনে চলচ্চিত্রের জন্য। সর্বাধিক পাঁচবার এই পুরস্কার অর্জন করেন গাজী মাজহারুল আনোয়ার, চারবার এই পুরস্কার অর্জন করেন কবির বকুল এবং তিনবার অর্জন করেন মনিরুজ্জামান মনির ও মোহাম্মদ রফিকউজ্জামান।

বিজয়ী গীতিকার 

120px|থাম্ব|ডান|মাসুদ পথিক ২০১৪ সালের নেকাব্বরের মহাপ্রয়াণ'' চলচ্চিত্রের গানের জন্য এই পুরস্কার লাভ করেন।

১৯৭৮-১৯৮৯

১৯৯০-এর দশক

২০০০-এর দশক

২০১০-এর দশক

পরিসংখ্যান

একাধিকবার বিজয়ী

আরও দেখুন
 বাংলাদেশ জাতীয় চলচ্চিত্র পুরস্কার শ্রেষ্ঠ সঙ্গীত পরিচালক
 বাংলাদেশ জাতীয় চলচ্চিত্র পুরস্কার শ্রেষ্ঠ সুরকার

তথ্যসূত্র

বহিঃসংযোগ

জাতীয় চলচ্চিত্র পুরস্কার (বাংলাদেশ)
সেরা গীতিকার বিভাগে চলচ্চিত্র পুরস্কার
প্রতি বৎসর হালনাগাদ করা দরকার এমন নিবন্ধ